EkBass/fiwiki-20250220-pages-articles huggingface dataset:
Mäntyharjun rautatieasema

Mäntyharjun rautatieasema () on rautatieasema Mäntyharjulla Savon radan varrella. Asema avattiin Kouvola–Kuopio-radan yhteydessä 1. lokakuuta 1889. Asemalla pysähtyvät Kouvolan ja Kuopion väliset kaukojunat. Asemalla tapahtuu päivän aikana kaksi junakohtausta, jossa toinen junista käyttää raidetta yksi ja toinen raidetta kaksi. Muutoin junat käyttävät raidetta kaksi, paitsi S 69 Kajaaniin, joka käyttää raidetta yksi. Mäntyharjun asema perustettiin neljän kilometrin päähän Mäntyharjun kirkolta. Rautatien myötä radan itäpuolisesta Asemankylästä kehittyi Mäntyharjun kuntakeskus. Asemarakennus rakennettiin vuosina 1887–1889 Oulun radan IV luokan tyyppipiirustusten mukaan. Rakennusta laajennettiin 1907 Bruno Granholmin tekemien suunnitelmien mukaisesti. Aseman ulkoasu on pysynyt pääosin alkuperäisenä. 1990-luvun lopussa asemalla suoritettiin remontti, jonka yhteydessä muun muassa laituri korotettiin. Asemarakennus ja muut rakennukset siityivät Senaatti-kiinteistöjen hallintaan vuonna 2007. Mäntyharjun kunta osti asemarakennukset kesällä 2016 ja kunnosti aseman julkisivun. Kunnostus saatiin valmiiksi vuonna 2018. Aseman sisätilat kunnostetaan, jos niille löytyy käyttöä. Museovirasto on määritellyt Mäntyharjun rautatieaseman yhdeksi Suomen valtakunnallisesti merkittävistä rakennetuista kulttuuriympäristöistä. Mäntyharju on esimerkiksi Hartolan ja Joutsan keskustaajamien lähin rautatieasema noin 60 kilometrin etäisyydellään molempiin. Laiturin toisessa päässä on laituripolku ja toisessa portaikko sillalle. ==Lähteet== ==Aiheesta muualla== Luokka:Etelä-Savon henkilöliikenteen rautatieliikennepaikat Rautatieasema Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1880-luvulla rakennetut rautatieliikennepaikat
Selkokielinen englanninkielinen Wikipedia

Selkokielinen englanninkielinen Wikipedia on englanninkielinen versio Wikipediasta, joka on kirjoitettu selkokielellä englanniksi. Se on tarkoitettu lapsille, englannin kielen opiskelijoille, ihmisille joilla on vaikeuksia lukemisessa tai vain tahtovat aiheesta perusasiat eivätkä syvällisemmin aiheesta. Artikkelien tarkoitus on auttaa erityisesti koulutehtävissä tai vain tarjota hauskuutta oppia uusia asioita. Selkokielisen englanninkielisen Wikipedian tarkoituksena on myös olla pohjana käännöksille muille kielille. Selkokielisessä englanninkielisessä Wikipediassa oli vuoden 2009 tammikuussa 54 161 artikkelia ja 1. lokakuuta 2012 siellä oli 87 703 artikkelia. Nykyään artikkelimäärä on noin . Artikkelit käyttävät yksinkertaisempaa sanastoa sekä kielioppia kuin englanninkielinen Wikipedia. ==Selkokielinen englanti == Artikkeleissa käytetään noin 800-1 000 eri sanaa, jotka ovat englannin kielen yleisintä perussanastoa. Kielioppi on yksinkertaista, esimerkiksi lauseet ovat lyhyempiä. Artikkelit ovat myös tiiviitä ja lyhyitä, normaalisti noin 500-2 000 sanaa pitkiä, korkeintaan 3 000 sanaa. Artikkelit, jotka tarvitsevat monimutkaisempia tai harvinaisempia sanoja, sisältävät sanan selityksen selkokielellä. == Aiheesta muualla == * Ohje selkokielisen englanninkielisen wikipedian artikkelin kirjoittamiseksi Selkokielinen englanninkielinen Wikipedia
Perunavelli

Perunavelli on yksinkertainen pääasiassa perunasta ja maidosta valmistettu sosekeittoResepti, joka on päijäthämäläinen perinneruoka. ==Lähteet== ==Aiheesta muualla== *Ruokatieto sivuston ohje Luokka:Keitot Luokka:Perunaruoat Luokka:Suomalainen keittiö Luokka:Päijät-Häme
Chinasat

Chinasat on kiinalaisen China Satellite Communication Corporationin (ChinaSatcom) operoima tietoliikennesatelliitti. Yhtiöllä on vuonna 2007 käytössään kymmenen satelliittia. Zhongxing 6B (ZX 6B) eli Chinasat 6B laukaistiin heinäkuun alussa 2007 Kiinasta. Satelliitti on ranskalaisen Alcatel Alenia Space -yhtiön rakentama ja on nk. Spacebus-4000C2-satelliitti. Sen pääasiallinen tehtävä on televisio-ohjelmien välitys Kiinaan 38:lla C-kaistan lähettimellä. Se painaa 4600 kg ja tuottaa 8,7 W sähkötehoa. Sen paikka on 115,5 astetta itäistä pituutta GEO-radalla. Käyttöikä on 15 vuotta. Laukaisu tehtiin Pitkä Marssi 3B-kantoraketilla. Chinasat 9 laukaistiin 9. kesäkuuta 2008. Sen on rakentanut ranskalainen Thales Alenia Space.Satnews.com ==Lähteet== Luokka:Tietoliikennesatelliitit
G (elokuva)

G (myös G – som i gemenskap, tv-esityksessä nimellä Nuoruus ja hulluus) on vuonna 1983 valmistunut Staffan Hildebrandin ohjaama ruotsalainen elokuva. Se on esitetty Suomen tv:ssä toukokuussa 1985 kahdessa osassa. Elokuva käsittelee kolmea nuorta poikaa Kim, Robban ja Alexander, jotka ovat juuri lopettaneet koulun. Näillä kolmella pojalla on kaikilla erilaisia ongelmia, joiden kanssa he elokuvan edetessä taistelevat. Kim on rakastunut Miaan, mutta ei ole uskaltanut avautua hänelle. Robban joutuu helposti päihteiden kanssa ongelmiin. Hänen äitinsä ei tiedä huumeista mitään, mutta heillä on jatkuvasti riitaa Robbanin myöhäisistä yötapaamisista ja epäilyttävistä kavereista. Alexander on laulajana eräässä yhtyeessä. Elokuvan soundtrackillä on kappaleita muun muassa artisteilta Eva Dahlgren, Nasa ja Barn, jolla on keskeinen rooli elokuvassa. G – som i gemenskap pääsi mukaan teokseen Tusen svenska klassiker, johon koottiin vuonna 2009 tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Musiikki == * Eva Dahlgren – Sexhets * Eva Dahlgren – Strömningar * Eva Dahlgren – Drömmar av guld * Barn – Tre tusen meter * Barn – Barnet i mig * Barn – Tre vilda hav * Nürnberg 47 – Hundarna brinner * Nürnberg 47 – Spegelbild * Nürnberg 47 – Venus in furs * Nasa – Nattens drömmar * Freestyle – Nattens dockor * Niels Jensen – Delat samma cigarett * Jon & Vangelis – I'll find my way home == Rooleja == == Lähteet == * G IMDb-sivustolla ===Viitteet=== Luokka:Vuoden 1983 ruotsalaiset elokuvat
Cold Creek Manor

Cold Creek Manor, televisioesityksessä käytetty myös nimeä Cold Creek Manor – menneisyyden salaisuus, on vuonna 2003 ensi-iltansa saanut kauhutrilleri. Elokuvan ohjasi Mike Figgis ja pääosissa olivat Dennis Quaid ja Sharon Stone. == Juoni == Elokuva kertoo Tilsonin perheestä, joka muuttaa kauniille ja suurelle maatilalle New Yorkista. Alku näyttää lupaavalta ja kaikki näyttävät viihtyvän uudessa asuinpaikassa. Pian paikalle tupsahtaa Dale, talon entinen asukas. Perheen isä Cooper palkkaa hänet kunnostusapuun ja Dale viettää aikaa talossa. Perheen äiti Leah tuntuu tuntevan Dalen jollain tavalla. Asia vaivaa Cooperia, joka alkaa jo epäillä Dalen menneisyyttä. == Näyttelijät == Luokka:Yhdysvaltalaiset psykologiset jännityselokuvat Luokka:Vuoden 2003 yhdysvaltalaiset elokuvat
Panic Room

Panic Room on vuonna 2002 ensi-iltansa saanut yhdysvaltalainen jännityselokuva. Elokuvan ohjasi David Fincher, ja sen pääosissa ovat Jodie Foster, Kristen Stewart ja Forest Whitaker. == Juoni == Elokuva kertoo Meg Altmanista joka muuttaa tyttärensä Sarahin kanssa suureen taloon Manhattanilla. Suuressa talossa kumpaakin kiinnostaa erityisesti turvahuone () joka on talon parhaiten suojattu huone. Heti ensimmäisenä yönä taloon murtaudutaan ja Meg ja Sarah pakenevat turvahuoneeseen. Rikolliset ovat edellisen omistajan rahojen perässä, jotka on piilotettu jonnekin taloon. Rikollisilla ei ole aikomustakaan lähteä talosta, ja he yrittävät päästä turvahuoneeseen. Kaiken lisäksi kaikki puhelinlinjat on katkaistu, matkapuhelin väärässä huoneessa, Sarahilla on diabetes, eikä huoneessa ole hiilihydraattipitoista syötävää. Sarahin verensokeri laskee liian alas ja hänelle tulee hypoglykemia. Hän tarvitsee glukagonipistoksen selvitäkseen. == Näyttelijät == Luokka:Vuoden 2002 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:David Fincherin ohjaamat elokuvat Luokka:David Koeppin käsikirjoittamat elokuvat Luokka:Columbia Picturesin elokuvat Luokka:New Yorkissa tapahtuvat elokuvat
Toronto Sun

Toronto Sun on Kanadan Torontossa julkaistava englanninkielinen päivittäinen sanomalehti. Sanomalehteä julkaistaan tabloid-muodossa. Lehden ensimmäinen numero ilmestyi 1. marraskuuta vuonna 1971. Toronto Sunia pidetään vuonna 1971 lakkautetun Toronto Telegram -sanomalehden seuraajana. Lehden omistaa Postmedia-yhtiö, joka osti Toronto Sunin ja muut Sun Median englanninkieliset julkaisut Québecorilta keväällä 2015. Lehti on tunnettu konservatiivispopulistisesta linjastaan ja päivittäisestä Sunshine Girlistä. Vuonna 2016 sen päivittäinen levikki oli noin 119 000 kappaletta, ja vuonna 2015 viikkolevikki oli noin 849 000. ==Lähteet== == Katso myös == *Sun News Network == Aiheesta muualla == * Toronto Sun (torontosun.com) Luokka:Kanadalaiset sanomalehdet Luokka:Toronto
La Presse

La Presse on Kanadan Montrealissa julkaistava ranskankielinen päivittäinen sanomalehti. Broadsheet-koossa julkaistava sanomalehti perustettiin vuonna 1884. La Presse -sanomalehden omistaa Power Corporation of Canada -konserni tytäryhtiönsä Gesca Limitéen välityksellä. Lehteä luonehditaan liberaaliksi ja hieman vasemmistolaiseksi. Se on kannattanut esimerkiksi samaa sukupuolta olevien avioliitto-oikeutta, Irakia vastaan käydyn sodan protesteja ja Kanadassa järjestettyä opiskelijamielenosoitusta. Lehden ulkoasu, formaatti ja kirjoittajakunta on uudistunut päätoimittaja Guy Crevierin (2001–) aikana, mikä on lisäänyt levikkiä ja etenkin nuorempien lukijoiden määrää. Levikiltään La Presse on noussut Kanadan suurimmaksi ranskankieliseksi sanomalehdeksi ohi toisen laajalevikkeisen ranskankielisen sanomalehden, tyyliltään sensaatiohakuisemman Le Journal de Montréalin kanssa. Vuonna 2015 La Pressen viikkolevikki oli noin 1,74 miljoonaa kappaletta. ==Lähteet== == Aiheesta muualla == * Lehden sivusto (lapresse.ca) Luokka:Kanadalaiset sanomalehdet Luokka:Montreal
Tauno Kaukonen

Tauno Kalevi Kaukonen (11. elokuuta 1929 Tampere – 8. elokuuta 1983 Tampere) oli suomalainen kirjailija. Hänen pääteoksensa ovat romaanit Klaani, Ken surmais suuren linnun ja Veräjättömän tarina. Klaanin tarina on tunnettu myös Mika Kaurismäen elokuvana sekä Anssi Tikanmäen elokuvasävelmänä. == Elämä == Kaukosen lapsuusajalle oli kuvaavaa paikkakunnalta toiselle muutto. Kaukoselle tutuiksi tulivat niin Viipuri kuin Jyväskyläkin. Nuoruutensa Kaukonen vietti pääosin Tampereella, johon hän vakiintui lopullisesti 1952. Ennen kirjailijan uraansa Kaukonen toimi muun muassa maanviljelijänä, maalarina ja rakennusmiehenä. 1950-1960 lukujen vaihteessa Tauno Kaukonen voitti kaksi kertaa Pirkanmaan kirjoituskilpailun. Tämä antoi uskoa tulevalle kirjailijauralle. Useita vuosia hiottu ja moneen kertaan uudelleen kirjoitettu esikoinen, romaani Klaani julkaistiinkin 1963. Kaikki kolme Kaukosen teosta ovat keskenään hyvin erityyppisiä aihealueeltaan, ympäristöltään ja kirjoitustyyliltään. Romaanista Klaani muodostui kuitenkin kirjailijan pääteos. Kirja sai yksinomaan kiittäviä ja ylistäviä arvosteluja ja nousi julkaistujen kirjakauppaindeksien mukaan jopa 1964 vuonna myydyimpien kirjojen kakkossijalle. Jo 1960-luvulla elokuvaohjaaja Aito Mäkinen teki elokuvasopimuksen Tauno Kaukosen kanssa Klaanin filmatisoinnista. Elokuvaa ei kuitenkaan koskaan tehty näyttelijälakon takia. Vuonna 1983 Mika Kaurismäki teki Klaanista oman elokuvaversionsa. Elokuvan ensi-ilta oli kuitenkin vasta 1984. Tauno Kaukonen ei ehtinyt itse nähdä kyseistä elokuvaa, sillä hän kuoli 1983. Tauno Kaukonen oli näkyvä jäsen Pirkkalaiskirjailijoiden yhdistyksessä. Hän veti Tampereella lukuisia kynäilypiirejä. Tauno Kaukosen tuotantoon kuuluu myös näytelmiä, kuunnelmia sekä novelleja. == Teoksia == * * * E-kirja * * * == Lähteet == Luokka:Suomalaiset kirjailijat Luokka:Vuonna 1929 syntyneet Luokka:Vuonna 1983 kuolleet
Fysiikan lait

Fysiikan lait tai luonnonlait ovat luonnossa vallitsevasta säännönmukaisuudesta käytetty nimitys. Tieteelliset lait ovat tieteen vallitsevia hypoteeseja siitä, mitä luonnonlait ovat. Ne tieteelliset lait, jotka ovat tosia, ovat luonnonlakeja. Eräitä fysiikan tunnetuimmista laeista ovat Isaac Newtonin lait, jotka ovat nykyisin osa klassista mekaniikkaa, sekä termodynamiikan neljä peruslakia. Luonnonlait ovat luonteeltaan erilaisia kuin lait oikeudenkäytössä tai uskonnoissa, koska ne eivät määrää, miten asioiden tulisi olla, vaan ainoastaan kuvaavat, miten ne ovat. Luonnonlakeja ei tule sekoittaa ajatukseen luonnollisesta laista, joka on etiikan alan käsite. == Fysiikan lakien ominaisuuksia == Fysiikan lakien yleisiksi ominaisuuksiksi on ehdotettu muun muassa seuraavia (Richard Feynman, Fysiikan lain luonne): * Lait ovat yleisesti tiettyjen säilymislakien mukaisia. Suomeksi: * Lait ovat usein olemassaolevien aika-avaruudellisten yhdenmukaisuuksien (symmetrioiden) ilmentymiä. * Lait ovat tyypillisesti periaatteessa käännettävissä ajan suhteen, vaikkakaan ajan suuntaa itseään ei voida kääntää. == Fysiikan lakeja == Fysiikan lakeihin kuuluvat muun muassa: * Aineen häviämättömyyden laki * Ampèren laki * Arkhimedeen laki * Avogadron laki * Bernoullin laki * Biot’n ja Savartin laki * Boylen laki * Braggin laki * Charlesin laki * Coulombin laki * Curien laki * Daltonin osapainelaki * De Broglien lait * Energian säilymislaki * Faradayn induktiolaki * Gaussin laki magneettikentille * Gaussin laki sähkökentille * Gay-Lussacin laki * Joulen laki * Kirchoffin lait (I ja II) * Liikemäärän säilymislaki * Lenzin laki * Maxwellin yhtälöt * Mekaniikan peruslait (Newtonin lait) * Ohmin laki * Pascalin laki * Planckin laki * Rayleigh’n–Jeansin laki * Snellin laki * Stefanin–Boltzmannin laki * Säilymislaki * Termodynamiikan pääsäännöt * Tsiolkovskin laki * Wienin siirtymälaki == Lähteet == == Aiheesta muualla == * Baaquie, Belal E.: Laws of Physics : A Primer. Core Curriculum, National University of Singapore * * Francis, Erik Max: The laws list. Physics. Alcyone Systems * Pazameta, Zoran: The laws of nature . Committee for the scientific investigation of Claims of the Paranormal.
Luonnon lait

Luonnon lait (Forces of Nature) on Bronwen Hughesin ohjaama romanttinen komediaelokuva vuodelta 1999. Pääosissa näyttelevät Sandra Bullock ja Ben Affleck. Tarina kertoo newyorkilaismiehestä, jonka lento morsiamensa luo Georgiaan tyssää äkkirysäyksellä, mutta yllättävistä käänteistä huolimatta hän pyrkii perille hinnalla millä hyvänsä. == Näyttelijät == Luokka:Vuoden 1999 yhdysvaltalaiset elokuvat Luokka:Yhdysvaltalaiset romanttiset komediat Luokka:DreamWorksin elokuvat
Dorothy Round Little

Dorothy Edith Round Little (13. heinäkuuta 1908 Dudley, Worcestershire - 12\. marraskuuta 1982 Kidderminster) oli brittiläinen naistennispelaaja. Helen Wills Moodyn kilpailijana tunnettu Little voitti kaksinpelin Wimbledonissa 1934 ja 1937, kun Moody ei osallistunut. Hän voitti mestaruuden myös 1935 Australian mestaruuskisoissa, joissa Moody ei koskaan pelannut. ==Grand Slam -finaalit kaksinpelissä== ===Voitot (3)=== Vuosi Turnaus Vastustaja loppuottelussa Loppuottelun tulos 1934 Wimbledon Helen Hull Jacobs 6–2, 5–7, 6–3 1935 Australian mestaruuskilpailut Nancy Lyle Glover 1–6, 6–1, 6–3 1937 Wimbledon Jadwiga Jędrzejowska 6–2, 2–6, 7–5 ===Loppuotteluhäviöt (1)=== Vuosi Turnaus Vastustaja loppuottelussa Loppuottelun tulos 1933 Wimbledon Helen Wills Moody 6–4, 6–8, 6–3 ==Lähteet== Luokka:Brittiläiset tennispelaajat Luokka:Vuonna 1908 syntyneet Luokka:Vuonna 1982 kuolleet
Vihdin lukio

Vihdin lukio syntyi, kun kaksi Vihdissä sijainnutta lukiota, Nummelan lukio ja Vihdin yhteiskoulun lukio, yhdistyivät vuonna 2007.http://www.vihti.fi/wp- content/uploads/Vihdin-lukio-vuosikertomus2015-16verkkoversio.pdf Lukio sijaitsee Nummelassa (Nummelanharjulla) entisen Nummelan lukion tiloissa ja sen yhteyteen rakennetussa lisärakennuksessa. Nykyisin lukiossa opiskelee noin 500 opiskelijaa ja se on mitoitettu noin 650:lle opiskelijalle. Opettajia on runsaat 30. http://vihdinlukio.fi/index.php/hakijalle Vihdin lukio on yleissivistävä lukio, kuten edeltäjänsäkin, eli siellä ei painoteta mitään erityistä oppiainetta. ==Lähteet== ==Aiheesta muualla== *Vihti: Vihdin lukio *Vihdin lukio Facebookissa Luokka:Suomen lukiot Lukio Luokka:Nummela
Massakulttuuri

Massakulttuuri on 1900-luvun populaarikulttuurin kansalle teollisesti tuotettua viihdettä. Tällaisiksi mielletään esimerkiksi 1900-luvun alkupuolella yleistynyt elokuva, radion tarjoamat viihdemahdollisuudet sekä erilaiset menot ja huvit, kuten huvipuistot, rantalomat tai kansanteatterit. Massakulttuuri syntyi populaarikulttuurin pohjalle 1900-luvun alkuvuosikymmenillä. Se sai alkunsa teollistumisen voimakkaan kasvun seurauksena, kun maaseudulta kaupunkeihin muuttaneiden tehdastyöläisten palkkataso nousi ja työpäivä lyheni. Tehdastyön säännöllisyyden vuoksi kansalle jäi enemmän vapaa-aikaa ja varakkuutta, jonka saattoi panostaa lomailuun. Tavallisen kansan viihdyttämisestä alkoi kehkeytyä suurin talousala ikinä. Palvelujen ja hyödykkeiden tarjonta suuremmille massoille aikaansai kasvua teollisella sektorilla, jolloin työläisten varallisuus kasvoi entisestään ja syntyi kehä. Myöhemmillä 1900-luvun vuosikymmenillä massakulttuurille tunnusomaiseksi tuli etenkin matkailu ja turismi. 50-luvulla suosittuja olivat etenkin ryhmämatkat, joiden uranuurtajana toimi Thomas Cookin matkatoimisto. Ryhmämatkailu alensi matkakustannuksia ja toi nopean ja helpon lentomatkailun lähelle kansaa. Suomessa Kalevi Keihäsen Keihäsmatkat lennätti vuodesta 1965 suomalaismatkailijoita ulkomaille. ==Lähteet== * Luokka:Populaarikulttuuri
REC

REC voi tarkoittaa seuraavia: * REC, Renewable Energy Corporation, norjalainen aurinkoenergialaitteita valmistava yritys * REC, Rajalakshmi Engineering College, intialainen teknillinen yliopisto Chennaissa * REC, Jaume Balaguerón ja Paco Plazan ohjaama kauhuelokuva vuodelta 2007 * REC 2, elokuva vuodelta 2009, edellisen jatko-osa * REC, useissa nauhureissa painike, jonka painaminen käynnistää nauhoituksen
Nattari

Nattari on osa-alue Kangasalla ja se kuuluu Vatialan kaupunginosaan. Nattarin alueen rakennuskanta koostuu lähinnä kerrostaloista. Nattarissa asuu runsaasti lapsiperheitä. Nattaria sivuaa etelässä Tampereelta tuleva Kangasalantie, joka oli 1980-luvun lopulle saakka osa valtatie 12:a; nykyisessä tienumeroinnissa se on seututie 339. ==Nattarin alue== Nattari on ympärysmitaltaan suurin piirtein 7 kilometriä. Nattaria rajaa ja ympäröi Tampereen raja, Vehmainen, Kiveliö, Holvasti ja Lemponen. Nattari on lähellä Kaukajärveä ja Liuttua. Alueen palveluja ovat muun muassa kirjasto, terveysasema, päivittäistavarakauppa ja pankki. *
Hedelmäsuola

Hedelmäsuola on luontaistuote, joka auttaa muun muassa närästyksen poistossa. Sen teho perustuu antasidivaikutukseen, eli se vähentää mahan happamuutta yksinkertaisesti neutraloimalla ja sitomalla happoa. Suomessa tunnettuja hedelmäsuolavalmisteita ovat muun muassa Samarin ja Collett. Samarinin vaikuttava aine on natriumkarbonaatti. == Koostumus == Tärkeimmät aineet ovat natriumbikarbonaatti, sitruunahappo ja natriumkarbonaatti. == Lähteet == == Aiheesta muualla == * Tohtori.fi:n artikkeli hedelmäsuolasta * Samarin hedelmäsuola * Collett hedelmäsuola Luokka:Luontaistuotteet Luokka:Suolat
Renault Sport Spider

Renault Spider on urheiluauto, jossa on takaveto ja Renault'n moottori kuljettajan selän takana. Auton idea syntyi, kun Renault halusi kasvattaa urheilullista imagoaan. Auto esiteltiin konseptina Geneven autonäyttelyssä vuonna 1995 ja se tuli myyntiin saman vuoden lopulla. Autoa valmistettiin vain puolentoista vuoden ajan, mistä johtuen se on hyvin harvinainen ja kallis myös käytettynä. == Tekniikka == Auton kori on alumiinia joten se on kevyt ja kestävä, vaihdelaatikko ja moottori ovat yksi yhtenäinen yksikkö joka on sijoitettu poikittain konehuoneeseen. == Moottori == Kone on Clio Williamsista tuttu 2,0-litrainen ja 150-hevosvoimainen rivinelonen. * F-sarjan 2.0 (1998 cm3) - 110 kW (150 hv) @6000 r/min, 186 Nm @4500 r/min. (Kilpaversio 175 hv @7200 r/min) == Mitat == *Pituus: 3795 mm *Leveys: 1830 mm *Korkeus: 1250 mm *Akseliväli: 2340 mm *Omamassa: 930 kg (Kilpaversio 790 kg) Sport Spider Luokka:1990-luvun autot
Ford Thunderbird (1958)

Ford Thunderbird -henkilöautomallin toinen, nelipaikkainen sukupolvi syntyi, kun alkuperäisen Thunderbirdin myyntimäärän katsottiin olevan edelleen liian pieni kaksipaikkaisuuden takia. Nelipaikkainen auto suunniteltiin itsekantavalla korirakenteella, jotta saatiin mahdollisimman suuret sisätilat ulkomitoiltaan pieneen autoon. Autot rakennettiin uudessa Lincoln-merkille suunnitellussa tehtaassa Michiganin Wixomissa, koska myös uudet Lincoln-mallit hyödynsivät uutta itsekantavaa korirakennetta. Thunderbirdia valmistettiin ensimmäisenä mallivuonna 37 892 kappaletta, joka oli puolet enemmän kuin edellisen version vuotuinen tuotantomäärä, vaikka uuden version ensimmäinen tuotantovuosi oli vain yhdeksän kuukauden mittainen. Auto on muotoilultaan hyvin erikoinen ja särmikäs ja sen lempinimi englanninkielisissä maissa onkin "Squarebird" eli vapaasti suomentaen särmälintu. Se on noin 230 millimetriä matalampi kuin saman aikakauden muut amerikkalaiset henkilöautot, ja maavaraakin on vain 147 millimetriä. Auton kardaaniakseli jouduttiin matalan maavaran takia sijoittamaan melko ylös, ja kardaanitunneli näkyy auton sisällä suurena, koko auton mittaisena keskikonsolina. Se on yksi tämän mallin tunnetuista muotoilupiirteistä. == Tekniikka == Vakiovaihteistona vuoden 1958 Thunderbirdissä oli kolmivaihteinen manuaali, mutta lisävarusteena saatavissa olivat myös ylivaihteella varustettu versio sekä Cruise-O-Matic, kolmiportainen kaksialueinen automaattivaihteisto, joka oli auton ostajien keskuudessa ylivoimaisesti suosituin valinta. Edessä on erillisjousitus kierrejousin ja epätavallisen pitkin A-varsin. Takana on jäykkä akseli kierrejousin tuettuna. Jarruina edessä ja takana on rumpujarrut. == Kehitys == Vuonna 1959 keulan, perän ja sivujen koristelua muutettiin, saataville tuli myös nahkasisustus. Takajousitusta uudistettiin ja kierrejousien tilalle tuli lehtijouset, uudeksi moottorivaihtoehdoksi tuli seitsemän litran V8, joka kuului Lincolnin moottorivalikoimiin. Samalla myyntiluvut taas lähes kaksinkertaistuivat, ja autoa valmistettiin jopa 67 456 kappaletta, joista 10 261 kappaletta avomallia. Vuonna 1960 tehtiin jälleen myyntiennätys: 92 842 myytyä Thunderbirdiä, joista 11 860 avomallia. Tähän vuosimalliin oli tarjolla kattoluukku, joka tunnettiin nimellä Golde Top. == Moottorit == * 352 (FE) (n. 5 800 cm³) * 430 (MEL) (n. 7 000 cm³) == Aiheesta muualla == Thunderbird (1958) Luokka:1950-luvun autot Luokka:1960-luvun autot
Ford Thunderbird (1955)

Ensimmäisen sukupolven Ford Thunderbirdiä valmistettiin vuosina 1955–1957. Nämä ensimmäisten tuotantovuosien Thunderbirdit olivat kaksipaikkaisia, ja vasta vuonna 1958 esitelty toinen sukupolvi kasvoi nelipaikkaiseksi. == Ford Thunderbird (1955–1957) == Fordin autosuunnittelijat olivat vuosia harkinneet kaksipaikkaista automallia mallistoonsa, mutta ajatusta ei ollut toteutettu urheiluautojen vähäisen kysynnän vuoksi. Vuonna 1953 Fordin pahin kilpailija General Motors avasi kaksipaikkaisten autojen markkinat tuomalla myyntiin Chevrolet Corvetten. Fordin vastaus oli vuotta myöhemmin esitelty Thunderbird, joka nimettiin Pohjois-Amerikan lounaisrannikon intiaanien vaurauden ja sateen jumalan mukaan. Thunderbird ei ollut teknisesti yhtä edistyksellinen kuin lasikuitukorinen Corvette, mutta se oli helposti räätälöitävissä lukuisten lisävarusteiden ansiosta. Muotoilu oli haluttu pitää yksinkertaisena ja konstailemattomana. Thunderbird sai hyvän vastaanoton, ja autoa myytiin 24 kappaletta yhtä myytyä Corvettea kohden.Willson 1997, s. 62–63. Thunderbirdissä oli edessä erilliset kierrejouset, takana puolestaan oli lehtijousitus. Moottori oli 4,8-litrainen OHV V8, jossa oli tehoa 193 hevosvoimaa. Voimansiirtona oli kolmivaihteinen manuaalivaihteisto, jonka sai halutessaan myös ylivaihteella varustettuna. Lisävarusteena sai kolmiportaisen Ford-O-Matic-automaattivaihteiston. Vakiona Thunderbirdissä oli irrotettava lasikuitukatto, mutta optiona oli tilattavissa myös kangaskatto. Lisävarustelistalta oli valittavissa muun muassa ohjaustehostin, sähköikkunat, radio, sähkösäätöiset istuimet, jarrutehostin ja sähkötoiminen katto. Vuonna 1956 Thunderbirdiä uudistettiin kevyesti. Tavaratilan kokoa kasvatattiin siirtämällä varapyörä erilliseen takaluukun kanteen asennettuun koteloon. Ohjaamon ilmanvaihdon parantamiseksi etupyörien taakse tuli tuuletusaukot. Maksuttomana lisävarusteena sai nyt myös pienen pyöreän ikkunan lasikuitukattoon. Suurempi 5,1-litrainen V8-moottori tuli tarjolle pienemmän rinnalle. Seuraavat uudistukset tulivat vuonna 1957. Etupuskuri ja -säleikkö muotoiltiin uudelleen ja pyrstöevien kokoa suurennettiin. Takavalot olivat uudet ja aiempaa suuremmat. Varapyörä siirtyi takaisin tavaratilaan, jota oli muutettu siten, että varapyörä mahtuisi sinne paremmin. 5,1 litran moottorista valmistettiin myös McCulloch-ahtimilla varustettuja 300- ja 340-hevosvoimaisia versioita. == Lähteet == * === Viitteet === == Aiheesta muualla == * International Thunderbird Club * Classic Thunderbird Club International Thunderbird (1955) Luokka:1950-luvun autot
Ford Thunderbird (1961)

Ford Thunderbird mk3 eli uusi ”luodinmuotoinen” Thunderbird tuli myyntiin vuonna 1961. Autoa myytiin hyvin paljon, ensimmäisenä vuonna 73 051 kappaletta, joista 10 516 avomallia. Auto pääsi julkisuuteen muun muassa Indy 500 -kilpailun turva-autona sekä presidentti John F. Kennedyn paraatissa. == Kehitys == Vuonna 1962 esiteltiin Thunderbird Sports Roadster, jossa on tonneau-tyylinen peite takapenkkien päälle, joka tekee autosta kaksipaikkaisen. Autossa on myös Kelsey-Hayesin pinnavanteet ja erikoisvarustelu. Auton kallis hinta ja epäkäytännöllisyys vähensivät myyntilukuja, mutta muun muassa Elvis Presley omisti tällaisen auton. Vuoden tuotanto oli 78 011 kappaletta, joista 9 884 avomallia. Samana vuonna tuli myös landau-malli, jossa on vinyylikatto ja S-palkit takapilareissa. Tämä malli on ensimmäinen vinyylikattoinen malli, josta alkoi 20-vuotinen vinyylikattoisten Thunderbirdien kausi. Vuonna 1963 myyntiluku väheni 63 313 myytyyn autoon ja myyntiin tuli rajoitettu erä Principality of Monaco mallia, jossa on erityinen kilpi jossa on omistajan nimi sekä auton sarjanumero, tätä mallia valmistettiin vain 2 000 kappaletta. Kaikissa erikoismalleissa on erikoinen valkoinen nahkasisustus sekä roosanvärinen landau-tyylinen vinyylikatto. Samana vuonna valmistettiin vain 5 913 avoautoa ja 455 Sports Roadsteria, joten mallin suosio alkoi hiipua. == Suomalaisarvio == Tekniikan Maailman esittelyssä alkuvuodesta 1963 autoa kuvailtiin erikoiseksi henkilö- ja urheiluauton yhdistelmäksi, joka ei eurooppalaisessa ”urheiluautohullussa” herätä isolla koollaan ja amerikkalaistyylisillä ratkaisuillaan suurta mielenkiintoa. Sen kirjoitettiin olevan yksi isoimmista ja painavimmista automalleista, joissa tuolloin oli itsekantava teräskori. Varustelun erikoisuuksista mainittiin sivuun kääntyvä ohjauspyörä, tuulilasiin liimattu sisätaustapeili, sähkönostimin toimivat sivuikkunat ja sähköhydraulisesti toimiva kattokuomu. == Moottorit == *390 (n. 6 400 cm3) == Lähteet == Thunderbird mk3 Luokka:1960-luvun autot
Ford Thunderbird (1964)

Ford Thunderbird mk4 oli edeltäjäänsä perinteisemmin muotoiltu ja auton sporttisesta imagosta oli tullut ainoastaan imago, nimittäin perusmoottorilla varustetulla T-birdillä kestää kiihtyä 0-100 km/h 11 sekuntia auton suuresta massasta johtuen. Ensimmäisen vuoden myynti oli erinomainen, 92 465 myytyä autoa. == Varustelu == Lisävarusteita olivat tonneau-katto ja pinnavanteet, jotka sisältyivät edellisessä mallissa Sports Roadster -pakettiin. == Tekniikka == Autossa on hyvin löysä jousitus, mutta saatavana on lisävarusteena jäykempi sporttijousitus. Vaikka Buick Rivieraa ja Pontiac Grand Prixiä pidettiin ajettavuudeltaan parempina, Thunderbird johti edelleen tämän luokan markkinoita. == Kehitys == Vuonna 1965 vakiovarusteeksi tuli levyjarrut joka renkaaseen ja sekventiaalivilkut jotka vilkuttavat takavalojen osia yksi kerrallaan keskeltä reunaanpäin. Myynti putosi kilpailista (johon vaikutti myös Fordin oma Ford Mustang) johtuen 74 972 kappaleeseen. Vuonna 1966 lisävarusteeksi tuli isompi 7.0 -litran V8 -moottori sekä uusi Town Hardtop -malli. Landau mallin korvasi uusi Town Landau, jossa on yhdistetty Town Hardtopia ja Landauta. Mallia myytiin 69 176 kappaletta. == Moottorit == *390 (6392 cm3) (FE) - 300 hv @ 4600 r/min, 580 Nm @ 2800 r/min *428 (n. 7000 cm3) (FE) - 345 hv == Mitat == *Pituus: 5 207 mm *Leveys: 1 930 mm *Korkeus: 1 359 mm *Akseliväli: 2 870 mm Thunderbird mk4 Luokka:1960-luvun autot
Ford Thunderbird (1967)

Ford Thunderbird Mk5 on Ford Motor Companyn vuosina 1967-1971 valmistama henkilöautomalli ja Ford Thunderbirdin viides malliversio. Vuonna 1964 esitelty Ford Mustang kilpaili liikaa Thunderbirdin kanssa, joten Thunderbirdistä oli tehtävä kalliimpi ja ylellisempi malli ja Mustang jätettiin alempaan segmenttiin halvaksi urheiluautoksi. Malli onkin lähempänä Lincoln malleja ja aiemmasta itsekantavasta korirakenteesta luovuttiin ja auto rakennettiin perinteisemmälle erillisrunko rakenteelle. Rungon ja korin välissä on kumityynyt tärinöiden ja metelin ehkäisemiseksi. Samalla avomalli poistettiin mallistosta huonosti myyvänä mallina ja autosta tuli neliovinen, takaovet ovat edestäpäin aukeavat "kaappariovet" kuten vuoden 1960 Lincoln Continentalissa. Vuoden 1968 Lincoln Continental Mark III perustui Thunderbirdin koriin, kuten tästä eteenpäin 90-luvulle asti. Myös Mercury Cougareissa käytettiin samoja osia. == Moottorit == *390 (n. 6400 cm3) (FE) (1967 - 1968) *428 (n. 7000 cm3) (FE) (1967) *429 (7030 cm3) - 360 hv @ 4600 r/min, 651 Nm @ 2800 r/min (1968 - 1971) == Mitat == *Pituus: 5 319 mm *Leveys: 1 963 mm *Korkeus: 1 356 mm *Akseliväli: 2 977 mm *Paino: 2 074 kg Luokka:Ford Luokka:1960-luvun autot Luokka:1970-luvun autot
Ford Thunderbird (1972)

Ford Thunderbird mk6 oli suurin koskaan valmistettu Thunderbird-malli. Auton massa on 2 250 kg. Suuren moottorin takia myös polttoaineenkulutus oli suurta. Vuoden 1973 öljykriisi vaikeutti autojen myyntiä, joten mallia jouduttiin pienentämään seuraavaa sukupolvea varten ja kuudennen sukupolven T-bird jäi viimeiseksi suureksi. == Moottorit == *429 (7022 cm3) - 212 hv @ 4400 r/min, 443 Nm @ 2600 r/min *460 (7539 cm3) - 223 hv @ 4000 r/min, 458 Nm @ 2800 r/min == Mitat == *Pituus: 5709 mm *Leveys: 2026 mm *Korkeus: 1346 mm *Akseliväli: 3061 mm Thunderbird mk6 Luokka:1970-luvun autot
Captain Hollywood Project

Captain Hollywood Project (myöhemmin Captain Hollywood) on vuonna 1991 perustettu saksalainen elektronista musiikkia esittävä yhtye. Yhtyeen tunnettuja kappaleita ovat muun muassa "Flying High", "Only With You" ja "Find Another Way". Yhtyeen jäsenet ovat Tony Dawson-Harrison, Thorsten Adler, Michael Eisele ja Thomas Keil. ==Diskografia== ===Albumit=== * Do That Thang 1990 * Love Is Not Sex 1993 * Animals Or Human 1995 * The Afterparty 1996 * 20 years Greatest hits 2010 ===Singlet=== * "More And More" 1993 * "Only With You" 1994 * "Impossible" 1994 * "All I Want" 1994 * "Rhytme Of Life" 1994 * "Flying High" 1994 * "Find Another Way" 1995 * "The Way Love Is" 1995 * "Over And Over" 1996 * "Love And Pain" 1996 * "The Afterparty" 1996 * Axel F 2003 2003 * More and More (One More Time) 2008 * It Hurts With You 2009 * More & More 3000 2018 ==Aiheesta muualla== Luokka:Saksalaiset eurodanceartistit ja -yhtyeet
Notre-Dame de Montréal

Notre-Dame de Montréal tai Montrealin Notre-Damen basilika on suuri roomalais- katolinen basilika Montréalin vanhassakaupungissa, Kanadan Québecissä. Uusgoottilaista arkkitehtuuria edustavan basilikan rakennustyöt aloitettiin vuonna 1824 ja kirkkorakennus valmistui rakenteellisesti vuonna 1829. Kirkkoa pidetään Montrealin kirkollisena helmenä. Sen suunnittelusta vastasi irlantilais-yhdysvaltalainen protestantti James O'Donnell ja sisustuksen koristelusta ja vivahteikkaista ornamenteista vastasi Victor Bourgeau. Hieman ennen kuolemaansa vuonna 1830 O'Donnell kääntyi katoliseksi, ja täten hänet voitiin haudata suunnittelemaansa basilikaan. O'Donnell on ainoa kirkon kryptaan haudattu henkilö. Rakennuksen koristelujen ja kellotornien valmistuttua vuonna 1843 basilika oli Pohjois-Amerikan suurin kirkkorakennus. Sinne mahtuu 8 000–10 000 rukoilijaa; se on yhä mantereensa suurimpia kirkkoja. Kirkon koristeluja jatkettiin vuodesta 1872 lähes kymmenen vuoden ajan montrealaisen arkkitehti Victor Bourgeaun johdolla. Hän käytti sisustukseen värityksen ja koristelun aiheiden pohjana Pariisin Sainte- Chapellen sisustusta. 1880-luvulla kirkkoon rakennettiin 14 metriä korkea, taiteilija Louis-Philippe Hébertin veistämä etuseinämä (pulpit) ja kirkkoon asennettiin ikoneita ja veistoksia sekä vaihdettiin kaikki penkit. Vuosina 1889–1891 uusi kappeli, Notre-Dame du Sacré-Cœur, rakennettiin pääkirkon kylkeen pienempiä tilaisuuksia kuten vihkimisiä ja hautajaisia varten. Kappeli vaurioitui palossa 1978, mutta kunnostettiin 1980. Basilikan akustiikan ja poikkeuksellisen hyvien urkujen johdosta siellä järjestetään lukuisia konsertteja ja monet kuuluisat orkesterit ovat esiintyneet siellä. Vuodesta 2004 lähtien kirkko on ollut kansainvälisen urkufestivaalin tapahtumapaikkana. Montrealin Notre-Damen basilikaa pidetään yhtenä Montrealin merkittävimmistä nähtävyyksistä. Montrealin 375 juhlavuonna (2017) kirkkoon lahjoitettiin ja asennettiin näyttävä valoshow. ==Lähteet== ==Aiheesta muualla== *Montreal, Basilique Notre Dame - Canada HD Travel Channel (youtube.com) Luokka:Kanadan kirkot Luokka:Montrealin rakennukset ja rakennelmat Luokka:Katedraalit Luokka:Kivikirkot
Volkswagen New Beetle

Volkswagen New Beetle on Volkswagenin vuosina 1997–2010 valmistama alemman keskiluokan automalli, jonka muotoilu perustuu retrotyylisesti alkuperäiseen Volkswagen Kuplaan. Auton toinen sukupolvi on nimeltään Volkswagen Beetle. Vuoden 2000 Euro NCAP -kolaritestistä New Beetle sai tulokseksi neljä tähteä viidestä. Vuonna 1994 Volkswagen esitteli Detroitin autonäyttelyssä Concept Onen, eli modernin Kuplan konseptiversion. Se sai hyvän vastaanoton, ja New Beetlen tuotantoversio esiteltiin samassa näyttelyssä vuoden 1998 alussa. New Beetle perustuu samalle A4-pohjalevylle kuin esimerkiksi Volkswagen Golf IV, joten se on etumoottorinen toisin kuin alkuperäinen Kupla. Auton valmistus oli aloitettu vuoden 1997 lopulla, jolloin ehdittiin valmistaa yhteensä 415 kappaletta. Kovakattoisen mallin rinnalle esiteltiin vuoden 2003 alussa myös kaksiovinen cabriolet. New Beetle -malliston suorituskykyisin versio oli RSi, jota valmistettiin rajoitettu 250 kappaleen erä vuosina 2001–2003. Moottorina autossa on 3,2-litrainen VR6, jota käytettiin myöhemmin myös Golf R32 -mallissa. Voimansiirtona on kuusivaihteinen manuaalivaihteisto ja neliveto. Ulkoisesti RSi erottuu selvästi muusta mallistosta takaspoilerillaan ja levennetyillä lokasuojillaan. Frankfurtin autonäyttelyssä syksyllä 2005 esiteltiin kasvojenkohotuksen kokenut New Beetle. Suurimmat muutokset olivat uudet puskurit ja kirkaslasiset vilkut sekä ajo- ja takavalot. == Lähteet == == Aiheesta muualla == New Beetle Luokka:C-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Christ Church Cathedral (Montreal)

Christ Church Cathedral on anglikaaninen katedraali Montrealin kaupungissa, Kanadan Quebecissä. Katedraali on Montrealin anglikaanisen hiippakunnan pääkirkko. Katedraalin samanniminen edeltäjä sijaitsi eri paikassa, Montrealin vanhassa kaupungissa. Kun Montrealin anglikaaninen hiippakunta erotettiin omaksi hiippakunnakseen Quebecin hiippakunnasta, kirkosta tehtiin katedraali. Kirkko kuitenkin tuhoutui tulipalossa vuonna 1856. Nykyisen, englantilaista uusgotiikkaa edustavan katedraalin on suunnitellut arkkitehti Frank Willis. Katedraali valmistui vuonna 1859, ja se vihittiin käyttöön vuonna 1867. ==Lähteet== ==Aiheesta muualla== *Christ Church Cathedral (montrealcathedral.ca) Luokka:Kanadan kirkot Luokka:Montrealin rakennukset ja rakennelmat Luokka:Katedraalit Luokka:Kivikirkot
Kobayashi Issa

Kobayashi Issa (, 1763–1827), myös Kobayashi Yataro, oli japanilainen runoilija. Hän on tunnettu erityisesti haikuistaan, mutta harjoitti myös haikai-runoutta. Elämänsä aikana Issa kirjoitti yli 20 000 runoa. == Elämä == Issa syntyi maanviljelijän perheeseen Kashiwabarassa, nykyisen Naganon prefektuurin alueella sijainneessa Shinanon provinssissa. Hän sai synnyinnimekseen Kobayashi Nobuyki. Äitinsä kuoleman jälkeen Issa alkoi harjoittaa haiku-runoutta. Hän ei tullut toimeen uuden äitipuolensa kanssa. Issa muutti pois kotoaan kun hänet lähetettiin Edoon opiskelemaan 1777. Edossa Issan opettajina toimivat Mizoguchi Sogan ja Norokuan Chikua. Issa runot alkoivat saavuttaa arvostusta ja lopulta Seibi Natsume ryhtyi hänen suosijakseen. Isänsä kuoltua ja Issan perittyä tämän omaisuuden Issa palasi kotikaupunkiinsa 1810-luvun alkupuolella. Hän eli elämänsä köyhänä ja myöhempinä vuosinaan hän menetti omaisuutensa tulipalossa. Issa oli naimisissa kolme kertaa. Hänen ensimmäinen vaimonsa ja lapsensa menehtyivät ja avioliitto toisen vaimon kanssa oli onneton ja lyhyt. Kolmannen avioliittonsa Issa solmi vuonna 1826. == Runous == Issan käytti runoissaan usein arkikieltä ja murretta. Hänen runoudessaan esiintyi usein teemana myötätunto heikompia kohtaan. Osa Issan runoistaan oli melankolisia kuvauksia hänen oman elämänsä vastoinkäymisistä. Issan teoksessa Oraga haru (1819) julkaistu runo: 我と来て Ware to kite Tule luokseni: 遊べや親の Asobe ya oya no leikitään yhdessä, ない雀 nai suzume orpo varpunen. Issa (suomennos Kai Nieminen) == Valikoituja teoksia == * Tabishui, 1795 * Chichi no shuen nikki, 1801 * Kyōwakujō, 1803 * Shichiban-nikki, 1810 * Waga harushū, 1811 * Hachiban-nikki, 1818 * Oraga haru, 1819 * Kuban nikki, 1822 * Bunka-kujō, 1840 ===Suomennettuja runoja=== Issan runojen suomennoksia on seuraavissa antologioissa: * Kirsikankukkia, suom. Marta Keravuori, WSOY 1951 * Japanilaisia runoja, suom. G. J. Ramstedt, WSOY 1953 == Lähteet == == Aiheesta muualla == * Kokoelma Kobayashi Issan runoja Luokka:Japanilaiset runoilijat Luokka:Vuonna 1763 syntyneet Luokka:Vuonna 1827 kuolleet
Pattadakal

Pattadakal () on kaupunki Intiassa, Karnatakan osavaltiossa. Se on kuuluisa ensimmäisistä vesara-tyylisistä hindutemppeleistä, jotka Chalukya-valtakunta rakensi 700-luvulla. Pattadakalista tekee ainutlaatuisen se, että siellä on käytetty samassa paikassa sekä eteläistä että pohjoista temppeliarkkitehtuuria. Pattadakalissa on yhdeksän hindutemppeliä ja yksi jainapyhäkkö sekä useampia pienempiä pyhättöä. Pattadakal valittiin UNESCOn maailmanperintöluetteloon vuonna 1987. Virupakshan temppeli on parhaiten tunnettu Pattadakalin temppeleistä. Sen rakennutti kuningatar Lokamahadevi juhliakseen miehensä Vikramaditya II:sen voittoa Pallavasta Kanchipuramissa. Temppeli muistuttaa huomattavasti Kanchipuramim Kailashnathan temppeliä, joka toimikin Virupakshan esikuvana. Rashtrakuta-dynastia käytti puolestaan Ellorassa Virupakshaa mallina. Temppelissä on huomattava määrä veistoksia. Mallikarjunan temppeli on pienempi varsio Virupakshasta ja sen rakennutti Vikramatidyan toinen kuningatar. Hieman muista temppeleistä erossa ovat jainalainen temppeli ja Papanathan temppeli. File:Sangameshvara temple (725 AD) at Pattadakal.JPG|Sangameshvaran temppeli File:Jain Narayana temple at Pattadakal.JPG|Jain Narayana temppeli File:Mallikarjuna and Kashivishwanatha temples at Pattadakal.jpg|Mallikarjuna ja Kashivishwanatha File:Pattadakal. Kadasiddheśvara temple from the West.jpg|Jambulinga-temppeli pohjoisesta == Lähteet == * ICOMOS Advisory Body Evalution * Intian temppelit: Pattadakal === Viitteet === == Aiheesta muualla == * Virtuaalinen kierros Pattadakaliin * Intian arkkitehtuuri: Pattadakal Luokka:Hindutemppelit Luokka:Karnatakan kaupungit Luokka:Unescon maailmanperintökohteet Intiassa Luokka:Arkeologiset kohteet Intiassa
AC Arles

AC Arles on ranskalainen jalkapalloseura, joka on perustettu vuonna 1913 kolmen seuran yhdistyessä. Taustalla olleet seurat olivat La Pédale Joyeuse, Arles Auto-vélo ja Arles Sports. Seura on kotoisin Arlesin kaupungista, jossa sen harjoituskeskus sijaitsee. Kotiottelunsa seura pelaa läheisessä Avignonin kaupungissa. Kaudeksi 2010–2011 seura nousi ensimmäistä kertaa historiassaan pääsarjatasolle. Visiitti jäi kuitenkin lyhyeksi Arlesin voitettua vain kolme ottelua kauden aikana. Tuloksena oli liigan jumbosija ja pikainen paluu Ligue 2:een. Monacon 34 vuotta kestänyt pääsarjataival päättyi == Entisiä pelaajia == * André Ayew * Fabien Camus * Djibril Cissé * Emmanuel Corrèze * Gaël Givet * Ali Mathlouthi == Entisiä valmentajia == * Franck Dumas * Michel Estevan * Faruk Hadžibegić * Thierry Laurey == Lähteet == == Aiheesta muualla == *Seuran virallinen sivusto Luokka:Ranskalaiset jalkapalloseurat Luokka:Vuonna 1913 perustetut urheiluseurat Luokka:Bouches-du-Rhône Luokka:Arles
R4

R4 voi tarkoittaa seuraavia: * R4, nelisylinterinen rivimoottori * R4, ralliautoilun R-ryhmässä * Jaguar R4, Formula 1 -auto
Chalukya

Chalukya ( oli valtakunta, joka hallitsi suurta osaa keskistä ja eteläistä Intiaa 500-luvulta 1100-luvulle. Tuona aikana chalukyat hallitsivat kolmen erillisen, mutta läheisen, dynastian voimin. Varhaisin tiedetty dynastia tunnetaan heidän pääkaupunkinsa Badamin mukaan. Heidän valtakautensa alkoi 500-luvulla, kun Kadamba-valtakunta vaipui rappioon. Badami Chalukyan asema nousi hiljalleen, kunnes se saavutti suurimman mahtinsa kuningas Pulakesi II:sen aikana. Tämän kuoleman jälkeen vuonna 642 Itä-Chalukyasta tuli itsenäinen kuningaskunta itäisellä Dekkanilla. Itä-Chalukya hallitsi aluettaan 1000-luvulle asti. Deccanin länsiosissa chalukyat korvasi 700-luvun puolivälissä Rashtrakuta-dynastia. Chalukyaoiden jälkeläiset ottivat kuitenkin uudelleen vallan alueella 900-luvun lopulla. Länsi-Chalukya oli hallinnassa 1100-luvun loppuun saakka. Chalukyan valta merkitsi merkkipaalua Etelä-Intian historiassa ja loistoaikaa Karnatakalle. Etelä-Intian poliittinen ilmapiiri vaihtui pienemmistä kuningaskunnista laajempiin valtakuntiin. Ensimmäistä kertaa historian aikana yksi valtakunta hallitsi alueita Kaveri- ja Narmada- jokien välillä. Chalukyan nousu tarkoitti myös tehokkaamman hallinnon syntyä, mertentakaisen kaupan ja talouden kehittymistä sekä vesara-arkkitehtuurin loistoa. Chalukyan aikana myös kannadan kieli nousi kukoistukseen kirjallisuudessa 800-luvulla. == Aiheesta muualla == * The Chalukyan magnificence Luokka:Intian kuningaskunnat
Kalwaria Zebrzydowska

Kalwaria Zebrzydowska on kaupunki Etelä-Puolassa. Se on perustettu vuonna 1617. Kaupungin pinta-ala on 5,5 neliökilometriä ja asukasluku on noin 4 400 asukasta (2021). Kalwaria Zebrzydowskassa on Kristuksen kärsimystietä kuvaava kalvaario eli maisemapuisto, jossa on kirkkoja ja pieniä kappeleita. Puisto on ollut pyhiinvaelluskohde vuosisatojen ajan. Kaupungissa esitetään vuosittain Pääsiäisnäytelmä, jota saapuu seuraamaan lukuisia pyhiinvaeltajia. Toinen tärkeä kirkollinen pyhä on Neitsyt Marian taivaaseenottamisen muistopäivä elokuussa. Kaupunki on kuulunut Unescon maailmanperintöluetteloon vuodesta 1999 lähtien manieristisen arkkitehtuurinsa, puistomaisemien ja pyhiinvaeltajien puiston ansiosta. == Lähteet == == Aiheesta muualla == * Kaupungin verkkosivusto Luokka:Vähä-Puolan voivodikunnan kaupungit Luokka:Unescon maailmanperintökohteet Puolassa
Le Livre noir du capitalisme

Le Livre noir du capitalisme ('Kapitalismin musta kirja', ei suom.) on vuonna 1998 ilmestynyt ranskalaisten tutkijoiden Gilles Perrault'n johdolla tekemä teos, joka käsittelee kapitalistisen politiikan ja talouden yhteydessä tehtyjä kansanmurhia ja muita ihmisoikeusrikoksia 1500-luvulta 1990-luvulle. Kirja on vastaveto Kommunismin mustalle kirjalle, joka käsittelee samanlaisia ilmiöitä kommunistisissa maissa lyhyemmällä aikavälillä. Kapitalismin mustassa kirjassa kapitalismin uhrimääräksi arvioidaan noin 147 miljoonaa. Teosta ei ole käännetty suomeksi. == Aiheesta muualla == *Kustantajan kirjaesittely Luokka:Kapitalismi Luokka:Kirjat politiikasta Luokka:Vuoden 1998 kirjat
Valters Ramma

Valters Ramma (s. 1985) on latvialainen lentopalloilija, joka pelaa Espanjan pääsarjassa Arona Tenerifen joukkueessa. Ramma pelasi Suomessa 2005 ja 2006 kauden Mutalan Riennon riveissä. Ramma on erittäin fyysisesti vahva pelaaja. Hän on pelannut myös beach volleyta nuorena. Paras saavutus hänellä on beach volleyssa nuorten maailmanmestaruus. Ramma voitti 2007 vuonna SM-liigan ässäsyöttötilaston niukasti ennen Olli-Pekka Ojansivua. == Seurat == * Riika Latvia * Mutalan Riento 2005–2007 (Joensuu) * Jusan Canarias 2007–2009 (Las Palmas, Espanja) Luokka:Latvialaiset lentopalloilijat Luokka:Vuonna 1985 syntyneet Luokka:Elävät henkilöt
Izjaslav I

Izjaslav I (1024–lokakuu 1078) oli Kiovan Venäjän ruhtinas. Lisäksi hänellä oli hallinnassaan pieniä ruhtinaskuntia. Izjaslav nousi valtaan vuonna 1054 isänsä Jaroslav I Viisaan jälkeen. Hän hallitsi Kiovaa 19 vuotta, kunnes vuonna 1073 luopui vallasta kun Kiovan kansalaiset tukivat kaupunkiin marssineita hänen veljiään Vsevolod I ja Svjatoslav II eivätkä Izjaslavia. Izjaslav nousi uudelleen valtaan kolme vuotta myöhemmin ja hallitsi maata vuoteen 1078, jolloin kuoli sodassa. Vuosina 1068–1069 Izjaslavin kanssahallitsijana oli Vseslav. == Lähteet == Luokka:Kiovan ruhtinaat Luokka:Vuonna 1024 syntyneet Luokka:Vuonna 1078 kuolleet
Jussi Aamuvuori

Jussi Aamuvuori (12. kesäkuuta 1980) on suomalainen lentopalloilija, joka pelaa kaudella 2009 Keski-Savon Paterin joukkueessa, Lentopallon SM-liigassa. Suomenmestaruuden Aamuvuori on voittanut kertaalleen Perungan Poikien väreissä kaudella 2002-2003. == Ura == Ensimmäisen SM-liigaottelunsa Aamuvuori pelasi kaudella 1996, Kuopion KuPS-Volleyn väreissä. Tuolloin 16-vuotiaan Aamuvuoren kausi päättyi finaalisarjaan, jossa KuPS-Volleyn hävisi Raision Loimulle. Pelattuaan vuoden KuPS-Volleyssa, Aamuvuori lähti pelaamaan Lentopallon 1-sarjaan Tornion Lentikseen, sekä samalla opiskelemaan lentopallolukioon. Kaudella 1998-1999 Aamuvuori palasi KuPS-Volleyn joukkueeseen ja voitti SM- hopeaa sekä Suomen cupin. Perungan Poikien noustua SM-liigaan Aamuvuori alkoi pelata Rovaniemellä, jossa voitti joukkueen kanssa kaudella 2002 hopeaa ja kaudella 2003 suomenmestaruuden. Perungan Poikien jälkeen Aamuvuori lähti Mutalan Rientoon pelaamaan, ja nosti joukkueen 1-sarjasta SM-liigaan. Lopulta Aamuvuori jatkoi Joensuussa nousun jälkeen, ja varmisti joukkueen kanssa sarjapaikan säilyttämisen suoraan ilman karsintoja. Tämän jälkeen hän siirtyi Pielaveden Sampoon vuodeksi, josta hän siirtyi Hollantiin seuraavaksi kaudeksi. Loppukaudesta hän pelasi muutaman ottelun Ranskan pääsarjassa, kun Avingon suomalaisvahvistus Tuomas Tihinen loukkaantui, ja joukkue tarvitsi uutta yleispelaajaa. Kauden jälkeen hän palasi Suomeen, Pielaveden Sampoon. Pielaveden Sampossa Aamuvuori voitti kauden 2008 aikana SM-hopeaa sekä Suomen Cupin mestaruuden. Lisäksi joukkue raivasi tiensä kahdeksan parhaan joukkoon Euroopan Cupissa. Seuraavalla kaudella Aamuvuori edustu Keski-Savon Pateria. == Muuta == Aamuvuori on edellisen kerran edustanut Sampoa 2005–2006 kaudella. Kaudella 2006–2007 hän pelasi Hollannin pääsarjaa Groningenin joukkueessa, sekä loppukaudesta hän kävi pelaamassa muutaman pelin Ranskan pääsarjassa, Avignonin joukkueessa. Aamuvuori korvasi Avignonin joukkueessa loukkaantuneen Tuomas Tihisen. == Saavutukset == * SM-kultaa 2003 * SM-hopeaa 1997, 1999, 2002 * Suomen cupin voitto 1998, 2007 * Suomen cupin hopeaa 2003 * 1-sarjan voitto 2004 * 30 nuorten A-maaottelua == Joukkueet == * 1996−1999 KuPS-Volley * 1999−2001 Tornion Lentis * 2001−2002 Perungan Pojat * 2002−2003 Perungan Pojat * 2003−2004 Mutalan Riento * 2004−2005 Mutalan Riento * 2005−2006 Pielaveden Sampo * 2006−2007 Groningen, Hollanti * 2007−2008 Pielaveden Sampo * 2008–2009 Keski-Savon Pateri == Lähteet == Luokka:Suomalaiset lentopalloilijat Luokka:Vuonna 1980 syntyneet Luokka:Elävät henkilöt
Svjatoslav II

Svjatoslav II (1027 – 27. joulukuuta 1076, Kiova) oli Kiovan Venäjän ruhtinas vuosina 1073–1076. Hän oli yksi Jaroslav I Viisaan pojista, jotka aluksi hallitsivat ruhtinaskuntiaan sovussa ja taistelivat yhdessä kumandinejä vastaan. Svjatoslav nousi Kiovan suurruhtinaaksi vuonna 1073 syrjäyttämällä veljensä Izjaslav I:n. Svjatoslav II hallitsi Kiovaa vuoteen 1076, jolloin hän kuoli. Svjatoslavin kuoltua nousi hänen edeltäjänsä Izjaslav I valtaan uudelleen. == Lähteet == Luokka:Kiovan ruhtinaat Luokka:Vuonna 1027 syntyneet Luokka:Vuonna 1076 kuolleet